### | | | | --- | --- | | | | | --- | | **Byråd** 24. juni 2020 Sagsnr. 710-2019-38402 Dok.nr. 710-2020-178871 Sagsbehandler DPHWSO | | 124.                Forslag til tillæg nr. 1 til lokalplan nr. 322 for et feriecenter i Hinnerup nord - Åbent

###

|  |  |
| --- | --- |
| Tidl. politisk behandling | PU, 01.04.20, pkt. 72 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til "Forslag
til tillæg nr. 1 til lokalplan nr. 322" med henblik på, at forslaget efterfølgende
fremlægges i offentlig høring.

Formålet med "Forslag til
tillæg nr. 1 til Lokalplan nr. 322" er at ændre lokalplanens bestemmelser
således, at det bliver muligt at anvende lokalplanens delområde V til
rekreative formål til dyrefolde med heste, græsning for får og kvæg og lign.,
samt udendørs aktiviteter som shelters, bålpladser, MTB/BMX-baner, lasertag,
stier, blom­stereng, bær- og væksthaver med mere.

Lokalplantillægget omfatter
alene delområde V i den gældende Lokalplan nr. 322, og lokalplantillæggets
midlertidige retsvirkninger forhindrer derfor ikke realisering af lokalplanens
øvrige delområder.

**VURDERING**

Lokalplan nr. 322 blev vedtaget
i 2012, og den giver mulighed for at etablere et feriecenter med golfbane inden
for lokalplanområdet. Lokalplan nr. 322 inddeler området i delområderne I, II,
III, IV, V og VI, hvor delområde V er ud­lagt med mulighed for at etablere et
golfbaneanlæg i tilknytning til feriecentret.

Lokalplan nr. 322 er ikke
realiseret, og lokalplanområdet henligger som et landbrugsareal, med tilhørende
skov og engareal.

Der er ikke vist sig interesse
for at realisere et feriecenterprojekt med tilhørende golfbane. Lokalplanens
delom­råde V ønskes i stedet anvendt til rekreative formål til dyrehold,
udendørs aktiviteter i tilknytning til feriecentret samt beplantning/plantager
og lignende.

På den baggrund er "Forslag
til tillæg nr. 1 til Lokalplan nr. 322" udarbejdet, indeholdende mulighed
for at anvende delområde V til rekreative formål inden for [adresse] nr. 322.
Tillægget er i overensstemmelse med kommuneplanramme 13.RE.5, som er udlægger
området til rekreative formål i tilknytning til feriecenter.

Områdets geologiske interesser
og naboskabet til [adresse] er vægtet meget højt og de rekreative anlæg og
aktiviteter indpasses i landskabet. De udendørs
faciliteter vil som udgangspunkt være åbne for alle og dermed styrke
udviklingen af helårsturisme i [adresse].

**ØKONOMI**

Lokalplanforslaget
medfører ingen direkte relaterede udgifter for Favrskov Kommune.

**INDDRAGELSE**

Borgerinddragelse og kommunikation om forslag til tillæg
til lokalplanen sker efter reglerne i planloven. Det er et selvstændigt mål med
planloven, at offentligheden i videst muligt omfang inddrages i
planlægningsarbejdet.

Når Byrådet har godkendt forslaget til tillæg til
lokalplanen, skal det offentliggøres ved annoncering på kommunens hjemmeside
med en anbefalet indsigelsesfrist på ti uger. Der er tillagt to uger til den
foreslåede høringsfrist, idet fremlæggelsen gennemføres henover sommerferien.

**INDSTILLING**

Direktøren for Teknik og Miljø indstiller til Byrådet:

1.   At ”Forslag til tillæg nr. 1 til
Lokalplan nr. 322" godkendes og fremlægges i offentlig høring i ti uger.

**BESLUTNING**

***Planudvalget, 9. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Bobby Simonsen

Indstilles godkendt.

**Bilag**

|  |  |
| --- | --- |
| Forslag til tillæg nr. 1 til Lokalplan nr. 322 | 710-2020-150161 |